Նա իր ռազմավարական՝ մարտից մարտ կատարելագործվող հմտություններն ու կարողությունները ոչ միայն սովորեցնում էր ընկերներին, այլեւ հստակորեն գործադրում էր մարտադաշտում։ Նա համատեղեց զենքի ուժն ու մտքի թռիչքը Լաչինի մարդասիրական միջանցքի՝ «Կյանքի ճանապարհի», պաշտպանության՝ հոկտեմբերի 20-ին սկսված ազատագրական մարտերում, երբ նրա վաշտի հարվածներից հակառակորդը տվեց 400-ից ավելի զոհ։ Դեկտեմբերի 10-ին սկսված Կապան-Զանգելան օպերացիայի ժամանակ ընդամենը մեկ օրվա ընթացքում անօրինակ սխրանքներով ոչնչացվում են ադրբեջանական գյուղերում տեղակայված հենակետերը։ Ու ծնունդ են առնում նորօրյա լեգենդները։